Lisa Evans

Lisa Ketrin Evans (1992-yil 21-mayda tugʻilganhttps://www.soccerdonna.de/wiki/pedia/profil/spieler_6635.html, Pert, Teysayd) — shotlandiyalik futbolchi, «Arsenal» klubining qanot himoyachisi, «Vest Xem Yunayted» jamoasida ijara asosida oʻynaydi.

 Ilk yillar 

Evans Pertda Richard va Keyt oilasida tugʻilgan. Yoshligida Evans mahalliy Sent-Jonston Qizlar jamoasining futbolchisi boʻlib, u yerda boʻlajak jamoadoshi Lana Klelland bilan oʻynagan.

 Jamoalardagi faoliyati 
  «Glazgo City» (2008—2012) 
2008-yil avgust oyida Evans Shotlandiya Premer-ligasidan Glazgo City jamoasiga qoʻshildihttp://www.glasgowcityladiesfc.co.uk/LisaEvans.html. U dastlab 100% rekord bilan ikkinchi divizionda gʻolib chiqqan klubning zaxira jamoasida oʻynay boshladi. U 2009-yilda asosiy jamoada debyut qilgan. Evans, shuningdek, Stirling universitetida Shotlandiya futbol assotsiatsiyasining Ayollar milliy futbol akademiyasi stipendiyasini birinchi sohibalaridan biri edihttps://bleacherreport.com/articles/180006. Evans sport fanini oʻrganganhttps://bleacherreport.com/articles/180006.

«Glazgo City»dagi faoliyati davomida klub toʻrt marta Milliy chempionlar (2009-yildan 2012-yilgacha), ikki marta Liga kubogi (2009, 2012) va uch marta Shotlandiya kubogi (2009, 2011 va 2012) sohibi boʻlgan. Evans shuningdek 2011-yil Glazgo shahridagi yilning eng yaxshi yosh oʻyinchisi mukofotini oldihttp://www.glasgowcityladiesfc.co.uk/GlasgowCityAwardsSeason2011.htm. U birinchi marta UEFA Chempionlar ligasining 1/8 finaliga chiqqan jamoaning bir qismiga aylanib ulgurgan edi. Evans Glazgoni 39ta liga oʻyinida 46 gol urganidan keyin tark etdi.

  «Turbine» (2012—2015) 

2012-yil fevral oyida Germaniyaning Turbine klubi Evansni UEFA Ayollar Chempionlar Ligasi doirasida Glazgo City bilan toʻqnash kelgan oʻyinda koʻrganidan keyin uni sinovga taklif qildi. 2012-yil 12-iyunda u Potsdam jamoasi bilan professional shartnoma imzoladi. Oʻsha yilning dekabr oyida Evansning shartnomasi yana ikki yilga uzaytirildihttps://www.dfb.de/news/detail/bayern-verpflichtet-lisa-evans-von-potsdam-119952/?no_cache=1. «Turbine» bilan birinchi mavsumida Evans jamoaga Bundesligada ikkinchi oʻrinni egallashga va Germaniya kubogi finaliga chiqishga yordam berdi. U muntazam mavsumda 41 ta oʻyin oʻtkazib, 7 ta gol urganidan keyin Potsdam klubini tark etdi.

  «Bavariya» (2015—2017) 

2015-yil aprel oyida Evans «Bavariya» bilan uch yillik shartnoma imzolagani eʼlon qilindihttps://www.dfb.de/news/detail/bayern-verpflichtet-lisa-evans-von-potsdam-119952/?no_cache=1https://www.bavarianfootballworks.com/2015/4/3/8338731/bayern-muinich-frauen-sign-scottish-international-lisa-evanshttps://www.dailyrecord.co.uk/news/local-news/perths-scottish-internationalist-lisa-evans-5540416. Birinchi mavsumida u jamoa bilan Bundesligada gʻolib chiqdi va keyingi yili ular kumush medallarni qoʻlga kiritdi. Jamoa shuningdek, 2015/16-yilgi mavsumda UEFA ayollar oʻrtasidagi Chempionlar ligasining 1/16 finaliga va 2016/17-yilgi mavsumda chorak finalga qadar yetib borgandi. «Bavariya»dagi faoliyati davomida Evans oddiy mavsumda 32 ta oʻyinda maydonga tushib, 2 ta gol urgan.

  Arsenal (2017-xozrigacha) 

2017-yil 29-iyunda Evans «Arsenal» bilan shartnoma imzoladihttps://www.arsenal.com/news/lisa-evans-joins-arsenal-ladies. Jarohatlar va oʻz pozitsiyasi uchun raqobat tufayli, murabbiy Jo Montemurro baʼzida Evansni burchak himoyachisi sifatida maydonga tushirgan. 2018-yilning dekabrida u klub bilan shartnomasini uzaytirdi. «Arsenal»dagi birinchi mavsumida Evans ligada 18 ta oʻyin oʻtkazdi va ikkita gol urdi, Liga kubogida gʻalaba qozondi va Angliya kubogi finaliga chiqdi. 2019-yil 31-mart kuni Evans klubdagi 50-oʻyinini «Birmingem Siti»ga qarshi oʻtkazdi. 2020-yil 26-sentabrda Evans Angliya kubogida «Tottenxem»ga qarshi oʻyinda xet-trik qayd etdihttps://twitter.com/ArsenalWFC/status/1112433128335990786.

 Arsenaldan Vest Xemga 
Evans 2021-yilning avgustida «Vest Xem Yunayted»ga ijaraga berilganhttps://www.bbc.co.uk/sport/football/58215296.

 Terma jamoadagi karyera 

2011-yilning oktabr oyida Evans Shotlandiya terma jamoasida Uelsga qarshi oʻyinda debyut qildi. 2012-yil fevral oyida Evans Belfastda Shimoliy Irlandiyaga qarshi oʻrtoqlik oʻyinida (5:1) oʻzining birinchi xalqaro golini kiritdi.

Evans 2015-yilgi jahon chempionati saralash bosqichida Shotlandiya terma jamoasi safida uchta gol urdi. Shotlandiya saralash guruhida ikkinchi oʻrinni egalladi va pley-offga yoʻl oldi keyinchalik Gollandiyaga magʻlub boʻldi.

2017-yilda Shotlandiya birinchi marta Yevropa chempionatiga yoʻllanma oldi. Evans Shotlandiya terma jamoasining final turnirida ishtirok etadigan tarkibiga kiritilgandi, u yerda Lisa barcha guruh oʻyinlarida ham ishtirok etdi. Shundan soʻng shotlandlar oʻz guruhida birinchi oʻrinni egallagan JCh-2019 saralash bosqichi oʻtkazildi. 2019-yil 15-may kuni Evans turnirning final bosqichi uchun terma jamoaga roʻyhatiga kiritildihttps://www.theguardian.com/football/2019/may/15/womens-world-cup-arsenals-emma-mitchell-left-out-of-scotland-squadhttps://www.bbc.com/sport/football/48274292.

Shotlandiya terma jamoasining Angliyaga qarshi jahon chempionatidagi ilk oʻyinida Evans Kler Emsliga golli uzatmani taqdim etdi va u Shotlandiyaning turnir tarixidagi ilk golini kiritdi.


 Terma jamoada urilgan gollar 

 # Sana  Joy  Raqib  Natija  Turnir  Urgan goli 1  5-Fevral 2012-yil   Solitude, Belfast    5–1 Oʻrtoqlik 1 2  9-May 2012-yil   Stadion Kazimierza Deyny, Starogard Gdański    3–1 1 3  8-Mart 2013-yil  GSZ Stadium, Larnaca    4–4  2013 Misr kubogi  1 4  22-Sentabr 2013-yil   Tórsvøllur, Tórshavn    7–2 2015 FIFA Ayollar oʻrtasidagi jahon chempionati kvalifikatsiyasi  1 5  26-Sentabr 2013-yil   Fir Park, Motherwell    7–0  1 8  7-Mart 2013-yil  GSP Stadium, Nicosia    4–3 2014 Misr kubogi  3 9  10-Mart 2013-yil  GSZ Stadium, Larnaca    4–2  1 10  5-Aprel 2014-yil Fir Park, Motherwell    2–0  2015 FIFA Ayollar oʻrtasida jahon chempionati kvalifikatsiya  1 11  23-Oktabr 2015-yil    7–0 2017 EURO kubok kvalifikatsiyasi  1 12  29-Noyabr 2015-yil  St Mirren Park, Paisley    10–0  1 13  6-Mart 2017-yil  Makario Stadium, Nicosia    3–1  2017 Misr kubogi  1 14  6-Mart 2017-yil  Falkirk Stadium, Falkirk    2–0  Oʻrtoqlik oʻyini  1 15  24-Oktabr 2017-yil  Paisley 2021 Stadium, Paisley    5–0  2019 FIFA Ayollar oʻrtasida jahon chempionati kvalifikatsiyasi  1 16  6-Mart 2017-yil  Pinatar Arena, Murcia    2–0  Oʻrtoqlik oʻyini  1 17  12-Iyun 2018-yil  Kielce City Stadium, Kielce    3–2 2019 FIFA Ayollar oʻrtasida jahon chempionati kvalifikatsiyasi  1

 Yutuqlar 

  «Glazgo City» 
 Sholandiya chempioni: 2009, 2010, 2011, 2012.
 Shotlandiya kubogi sohibi: 2009, 2011, 2012
 Sholandiya liga kubogi sohibi: 2009, 2012.

  Bavariya 
 Germaniya chempioni 2015/16-yilgi mavsum

  Arsenal 
 Angliya chempioni: 2018/19-yilgi mavsum
 Angliya liga kubogi sohibi: 2018-yil

 Shaxsiy hayoti 

Evans Londonning shimolida dugonasi, Arsenal va gollandiyalik futbolchi Vivianne Midema bilan yashaydi.https://heavy.com/sports/2019/07/lisa-evans-vivianne-miedema-girlfriend/https://www.youtube.com/watch?v=zz8kiIXi3Io 2021-yilda We Play strong kanalida u onlayn kursda «Sport, salomatlik va fitnes» mutaxassisligi boʻyicha sirtqi tahsil olayotganini maʼlum qilgan.

2021-yil noyabr oyida Evans va Midema «Common Goal» xayriya harakatiga qoʻshilib, ish haqining 1 foizini yoshlar bilan ishlaydigan jamoat tashkilotlariga xayriya qilishdi. Evansning aytishicha, u va Miedema maydondan tashqarida baxtli va konstruktiv odamlar boʻlishni xohlaydi. Umumiy maqsad futbol orqali jamoaviy va barqaror oʻzgarishlar uchun ideal platformaga erishish.https://www.theguardian.com/football/2021/nov/04/vivianne-miedema-and-lisa-evans-join-common-goal-movement-arsenal

 Manbalar 

 Havolalar 
Turbine Potsdam club profile